EkBass/fiwiki-20250220-pages-articles huggingface dataset:
HMS Offa (G29)

HMS Offa (viirinumero G29) oli Britannian kuninkaallisen laivaston O-luokan hävittäjä toisessa maailmansodassa. == Valmistus == Alus tilattiin 3. syyskuuta 1939 ensimmäisessä hätälaivueessa () Fairfield Shipbuilding and Engineering Companyltä Govanista Glasgow'sta, missä köli laskettiin 15. helmikuuta 1940. Alus laskettiin vesille 11. maaliskuuta 1941 ja valmistui vielä samana vuonna 21. syyskuuta.Naval-history.net - HMS Offa == Palvelus == Alus luovutettiin 3. marraskuuta 1949 Pakistanille, joka liitti sen laivastoonsa nimellä Tariq. Alus palautettiin kuninkaalliselle laivastolle Portsmouthissa 10. heinäkuuta 1959. Se sijoitettiin poistolistalle ja myytiin BISCOlle. Alus saapui hinattuna 13. lokakuuta 1959 T. Youngille Sunderlandiin romutettavaksi. ==Lähteet== * * * === Viitteet === Luokka:Kuninkaallisen laivaston O-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Onslaught (G04)

HMS Onslaught (viirinumero G04) oli Britannian kuninkaallisen laivaston O-luokan hävittäjä toisessa maailmansodassa. == Valmistus == Alus tilattiin 3. syyskuuta 1939 ensimmäisessä hätälaivueessa () nimellä HMS Pathfinder Fairfield Shipbuilding and Engineering Companyltä Govanista Glasgow'sta, missä köli laskettiin 14. tammikuuta 1941. Alus laskettiin vesille vielä samana vuonna 9. lokakuuta nimellä HMS Onslaught uuden nimeämisen mukaisesti ja valmistui 19. kesäkuuta 1942.Naval-history.net - HMS Onslaught == Palvelus == Alus oli 1946-1949 Clydessä sukellusveneiden maalilaivana. Se poistettiin palveluksesta vuoden 1950 alussa ja sijoitettiin poistolistalle. Alus siirrettiin 3. maaliskuuta 1951 Pakistanille, joka liitti sen laivastoonsa nimellä Tughril. Alus muutettiin 1957 sukellusveneidentorjuntafregatiksi. Se poistettiin palveluksesta 1975 ja romutettiin kaksi vuotta myöhemmin. ==Lähteet== * * * === Viitteet === Luokka:Kuninkaallisen laivaston O-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
HMS Oribi (G66)

HMS Oribi (viirinumero G66) oli Britannian kuninkaallisen laivaston O-luokan hävittäjä toisessa maailmansodassa. == Valmistus == Alus tilattiin 3. syyskuuta 1939 ensimmäisessä hätälaivueessa () nimellä HMS Observer työnumerolla J1112 Fairfield Shipbuilding and Engineering Companyltä Govanista Glasgow'sta, missä köli laskettiin 15. tammikuuta 1940. Etelä-Afrikan hallituksen tuettua aluksen hankintaa alus nimettiin marraskuussa 1940 uudelleen HMS Oribiksi ja laskettiin vesille 14. tammikuuta 1941. Alus valmistui 5. heinäkuuta 1941 luokkansa ensimmäisenä aluksena.Naval-history.net - HMS Oribi == Palvelus == Alus poistettiin palveluksesta tammikuussa 1949 ja se siirrettiin reserviin. Vuonna 1939 Britannia oli pakko-ottanut Britanniassa valmisteilla olevan Turkin laivaston hävittäjän TCG Gayretin, jonka se liitti laivastoonsa nimellä HMS Ithuriel. Sodan aikana lunastettu alus vaurioitui korjauskelvottomaksi ja sodan jälkeen neuvotteluissa Turkin kanssa päätettiin luovuttaa korvaava alus. Oribi luovutettiin 18. kesäkuuta 1946 Turkille, joka liitti sen laivastoonsa nimellä TCG Gayret. Alus oli palveluksessa vuoteen 1965. ==Lähteet== * * * === Viitteet === Luokka:Kuninkaallisen laivaston O-luokan hävittäjät Luokka:Fairfieldin valmistamat alukset Luokka:Yhdistyneen kuningaskunnan toisen maailmansodan hävittäjät Luokka:Yhdistyneen kuningaskunnan kylmän sodan hävittäjät
At Tafilah (kuvernementti)

At Tafilah' () on yksi Jordanian kahdestatoista kuvernementista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 8.12.2010. kuvernementin pinta-ala on 2 209 neliökilometriä ja sen alueella asui vuonna 2008 yhteensä 81 900 ihmistä, mikä tekee siitä asukasluvultaan Jordanian pienimmän kuvernementin.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 8.12.2010. Sen pääkaupunki on noin 23 000 asukkaan At Tafilah (2004). == Lähteet == == Aiheesta muualla == Luokka:Jordanian kuvernementit
Punelia

Punelia on säännöstelty järvi Lopella Karjaanjoen vesistön latvaosissa. Sen kaakkoisrannalta lähtee laskujoki Sakaran Jokilanlahteen. Punelia on kirkasvetinen, lievästi ravinteinen ja vähähumuksinen. Ravinnetasot ovat vaihdelleet voimakkaasti eri vuosina. Puneliaa on säännöstelty 1970-luvulta lähtien Helsingin seudun vedenhankinnan turvaamiseksi. Tämän merkitys on kuitenkin vähentynyt Päijännetunnelin valmistuttua. Punelian rannalla sijaitsee alun perin Itä-Karjalaan rakennettu ja sieltä vuonna 1945 siirretty marsalkka Mannerheimin metsästysmaja eli Marskin Maja.Markku Karvonen: Marskin majan 70-vuotisjuhla Yle 28.5.2015. Viitattu 9.7.2017. == Lähteet == Luokka:Lopen järvet Luokka:Karjaanjoen vesistö
Satu Tuomisto (koreografi)

Satu Tuomisto on helsinkiläinen nykytanssikoreografi. Hän on valmistunut Lontoossa tanssitaiteilijaksi vuonna 2000. Vuoteen 2009 asti Tuomisto työskenteli Lontoossa muun muassa The Place -teatterissa. Tuomisto toimi JoJo – Oulun Tanssin Keskuksen taiteellisena johtajana vuosina 2011–2013. Tuomistolle myönnettiin valtion viisivuotinen taiteilija-apuraha vuonna 2014. Satu Tuomisto yhdistelee tanssitaiteessaan tanssia, musiikkia, ilmaisua ja liikettä mielensä mukaan, tavoitteenaan tarjota katsojalle tunnetiloja ja kineettisiä kokemuksia. == Teoksia == * VauvaVau, Hurraa! -festivaali 2017 * NelkytPlus, Kulttuuritalo Valve 2016 * Puoliksi täynnä 2016 * Juhlakalu, Stoa 2016 * Dance like a Mofo 2016 * Resonance-konsertti, Musiikkitalo 2016 * Kilpailuttajat, Vapaan Taiteen Tila 2016 * Riisuttuna, JoJo – Oulun Tanssin Keskus, Oulun kaupunginteatteri ja Oulun Musiikkijuhlat 2014 * Sinua, osa Kinos-yhteistuotantoa, Pohjoinen tanssin aluekeskus (JoJo, Rimpparemmi, Routa ja Täydenkuun Tanssit) 2013 * Halu, NOW Dance Company (Etelä-Korea), Matralab/Hexagram (Kanada), JoJo – Oulun Tanssin Keskus 2013 * Vimmaa, JoJo – Oulun Tanssin Keskus ja Oulun kaupunginteatteri 2012 * Lähellä, Suomen Kansallisbaletin tilausteos 2011 * Kara ja Oke, JoJo – Oulun Tanssin Keskus ja OAMK 2011 * Keittiönpöydällä, Zodiak – Uuden tanssin keskus 2011 * Säätö, Kiasma-teatteri 2010 * Olenko Olento, Tanssiteatteri Raatikko 2009 * Tell Me Something, Künstlerhaus Mousonturm (Bryssel) 2008 * Huu, haukka haukkaan, JoJo – Oulun Tanssin Keskus 2008 * Heap, The Place (Lontoo) 2007 * Mirjami ja Mikael, Zodiak – Uuden Tanssin Keskus 2007 * Viivana, Zodiak – Uuden Tanssin Keskus 2006 * Toxic, The Place (Lontoo) 2004 == Aiheesta muualla == Viralliset nettisivut Facebook-sivut Luokka:Suomalaiset koreografit Luokka:Suomalaiset nykytanssijat Luokka:Syntymävuosi puuttuu Luokka:Elävät henkilöt
Lierse SK

Koninklijke Lierse Sportkring (usein pelkästään Lierse) on belgialainen jalkapalloseura Lieristä. Se pelaa Belgian pääsarjassa, Jupiler Pro Leaguessa, jonne se nousi kaudeksi 2010–2011. Liersen kotikenttä on Herman Vanderpoortenstadion. Lierse on voittanut neljä Belgian mestaruutta ja kaksi Belgian cupia. == Historia == Koninklijke Lierse Sportkring perustettiin 1906. Seura nousi pääsarjatasolle ensimmäisen kerran 1927–1928. Toisen maailmansodan loppuun mennessä Lierse voitti kaksi mestaruutta ja sijoittui yleensä neljän parhaan joukkoon. Kauden 1947–48 päätteeksi seura kuitenkin putosi alemmalle sarjatasolle. Lierse pelasi jälleen pääsarjatasolla vuosina 1953–1986 ja 1988–2007, ja voitti mestaruuden 1960 ja 1997. Liigaan se nousi takaisin 2010. == Saavutukset == *Belgian mestaruus (4): 1931–32, 1941–42, 1959–60, 1996–97 *Belgian cup (2): 1968–69, 1998–99 *Belgian supercup (2): 1997, 1999 == Aiheesta muualla == * Seuran viralliset kotisivut Luokka:Belgialaiset jalkapalloseurat
Bhaskara

Bhaskara voi tarkoittaa: * Bhāskara (filosofi), intialainen filosofi * Bhāskara I, 600-luvulla elänyt intialainen matemaatikko * Bhāskara II (1114–1185), tunnetumpi intialainen matemaatikko * Bhaskararaya (1690–1785), intialainen uskonnollinen johtaja * Bhaskara (satelliittisarja), Intian avaruusjärjestön satelliittisarja
Lier (Belgia)

Lier on kunta Antwerpenin provinssissa Belgiassa. Kunnan pinta-ala on 49,70 km² ja väkiluku on 33 272 (2006). Lierissä on muun muassa flaamilaisten begiinien taloja, jotka ovat Unescon maailmanperintöluettelossa. == Aiheesta muualla == * Kaupungin kotisivut Luokka:Antwerpenin kunnat
Sandown-luokka

Sandown-luokka oli Britannian Kuninkaallisen laivaston miinantorjunta- alusluokka, johon kuuluu kaikkiaan 15 Vosper Thornycroftin Woolstonissa 1980- ja 1990-lukujen vaihteessa valmistamaa alusta. Aluksista kolme myytiin valmistuessaan Saudi-Arabiaan ja kolme Kuninkaallisessa laivastossa palvellutta on myyty Viroon. == Alukset == Luokan ensimmäinen alus tilattiin elokuussa 1985 ja neljä seuraavaa 23. heinäkuuta 1987. Puolustusministeri kieltäytyi 1991 toimittamasta tarjouspyyntöjä lopuista aluksista vedoten taloustilanteeseen ja alusten tilaus tehtiin vasta 1995.Gardiner, Robert s. 543 Sandown-luokan miinantorjunta-alukset Nimi Valmistaja Kölinlasku Vesille Valmis Kohtalo HMS Sandown Vosper Thornycroft, Woolston - 18. huhtikuuta 1988 1989 myyty Viron laivastolle nimellä EML Admiral Cowan HMS Inverness Thornycroft - 27. helmikuuta 1990 1991 myyty Viron laivastolle nimellä EML Sakala HMS Cromer Thornycroft - 6. lokakuuta 1990 1992 koululaivaksi HMS Walney Thornycroft - 25. marraskuuta 1991 1992 poistettu palveluksesta HMS Bridport Thornycroft - 31. heinäkuuta 1992 1993 myyty Viron laivastolle nimellä EML Ugandi HMS Penzance Thornycroft 25. syyskuuta 1995 1997 1998 palveluksessa HMS Pembroke Thornycroft - 1997 1998 palveluksessa HMS Grimsby Thornycroft - 1998 1999 palveluksessa HMS Bangor Thornycroft - 1999 1999 palveluksessa HMS Ramsey Thornycroft - 1999 2000 palveluksessa HMS Blyth Thornycroft - 2000 2001 palveluksessa HMS Shoreham Thornycroft - 2001 2001 palveluksessa ==Lähteet== * === Viitteet ===
Vuoden 1893 talouslama

Vuoden 1893 talouslama tai vuoden 1893 paniikki oli Yhdysvaltain taloutta kohdannut talouskriisi, joka kesti vuoteen 1896 saakka. Kuten vuoden 1873 lama, se sai alkunsa rautateiden rakentamisen ja rahoituksen ylikuumenemisesta. Vuoden 1893 lama oli Yhdysvalloissa vakavin talouskriisi ennen 1930-luvun lamaa. Laman alkusyynä oli rautatieyhtiö Reading Railroadin konkurssi: Kriisi aiheutti eurooppalaisen pääoman pakoa Yhdysvalloista, mistä seurasi lopulta pörssi- ja pankkiromahduksia. Lama ei kuitenkaan johtanut lainsäädäntöuudistuksiin, mutta se oli yksi tekijä republikaanipuolueen William McKinleyn presidentiksi nousemisessa. __NOTOC__ == Syyt ja seuraukset == Yhdysvaltojen lännen kaivoksissa tuotettiin hopeaa enemmän kuin sille oli kysyntää, ja siksi ﻿Yhdysvaltain valtiovarainministeriö määrättiin ostamaan hopea, ja samaan aikaan Indianan osavaltio, joka oli aikaisemmin ostanut hopeaa kolikkojen tuottamiseen, lopetti hopean ostamisen. Monia kaivoksia suljettiin, ja kaivoksien liikenteen varaan rakennettujen rautatieyhtiöiden kannattavuus laski niin paljon, että useita rautatieyhtiöitä joutui konkurssiin. Yhdysvaltalaiset rautatieyhtiöt Reading Railroad, The Northern Pacific Railway, Union Pacific Railroad, Atchison ja Topeka & Santa Fe Railroad joutuivat konkurssiin. Myös noin 500 pankkia ja 15 000 yritystä kärsi vararikon. Yhdysvaltain talous alkoi elpyä vasta vuonna 1896.U.S. History - depression of the 1890s Panic of 1893. U. S. History.The Depression of 1893 Panic of 1893 ==Katso myös== *Pullmanin lakko == Lähteet == Luokka:Pörssiromahdukset Luokka:1893 1893 paniikki
Kiskon Kirkonkylä

Kiskon Kirkonkylä on kylä Salon kaupungissa ja entisessä Kiskon kunnassa. Kirkonkylän keskustassa sijaitsevat Kiskon kirkko, seurakuntatalo ja kesäisin auki oleva kotiseutumuseo. Hieman kauempana ovat Haapaniemen linnan rauniot. Kirkonkylän alueella on Museoviraston mukaan ollut asutusta vähintään 1300-luvulta alkaen. Alue on vuosien 1600–1950 välisenä aikana ollut vilkas asutuskeskus kauppoineen, ravintoloineen, kouluineen, pankkeineen ja posteineen, mutta nykyään kaikki palvelut ovat kahden kilometrin päässä sijaitsevassa Toijan kylässä. Museovirasto on määritellyt Kiskon Kirkonkylän yhdeksi Suomen valtakunnallisesti merkittävistä rakennetuista kulttuuriympäristöistä. Kiskon kirkonkylän kaksikerroksisen, puisen koulurakennuksen vuodelta 1890 omistaa nykyisin muusikko Perttu Kivilaakso ja entisen pappilan oopperalaulaja Lilli Paasikivi. Kiskon ensimmäinen lainamakasiini rakennettiin riidan päätteeksi Uudenmaan lääniin kuuluneeseen Kiskon kirkonkylään. Turun läänin puoleiset seurakuntalaiset rakensivat omansa Toijaan. Kirkonkylän makasiini on nykyisin kotiseutumuseona.Kivimakasiini, Kisko-Seura ==Lähteet== Luokka:Kiskon kylät Luokka:Suomen kirkonkylät Luokka:Suomen entiset kuntakeskukset Luokka:Valtakunnallisesti merkittävät rakennetut kulttuuriympäristöt Suomessa
Hunt-luokka (miinantorjunta-alus)

Hunt-luokka on Britannian kuninkaallisen laivaston kaikkiaan 13 Vosper Thornycroftin ja Yarrowin 1980-luvulla valmistaman miinantorjunta-aluksen muodostama alusluokka. Alusten aseistukseksi on vaihdettu alkuperäisen 40 millimetrin tykin tilalle 30 millimetrin pikatykki. Ne on varustettu laajakaista kaikuluotaimella tyypillä 2193 ja tyypin 1007 I-kaistan tutkalla. Alusten miinanraivauskyky perustuu Sea Fox -raivausjärjestelmään. == Alukset == Hunt-luokan miinantorjunta-aluksetGardiner, Robert (ed.) s. 542 Nimi Valmistaja Kölinlasku Vesille Valmis Kohtalo HMS Brecon Vosper Thornycroft, Woolston - 21. kesäkuuta 1978 1980 koululaivana HMS Ledbury Thornycroft - 5. joulukuuta 1979 1981 palveluksessa HMS Cattistock Thornycroft - 22. tammikuuta 1981 1982 palveluksessa HMS Cottesmore Yarrow Shipbuilders - 9. helmikuuta 1982 1983 Liettuan merivoimille 2011 (?) HMS Brocklesby Thornycroft - 12. tammikuuta 1982 1982 palveluksessa HMS Middleton Yarrow - 27. huhtikuuta 1983 1984 palveluksessa HMS Dulverton Thornycroft - 3. marraskuuta 1982 1983 Liettualle 2011 (?) HMS Bicester Thornycroft - 4. kesäkuuta 1985 - Kreikan laivastolle nimellä Europa HMS Chiddingfold Thornycroft - 6. lokakuuta 1983 1984 palveluksessa HMS Atherstone Thornycroft - 1. maaliskuuta 1986 1986 palveluksessa HMS Hurworth Thornycroft - 25. syyskuuta 1984 1985 palveluksessa HMS Berkeley Thornycroft - 3. joulukuuta 1986 - Kreikan laivastolle nimellä Kallisto HMS Quorn Thornycroft - 23. tammikuuta 1988 1989 palveluksessa == Lähteet == * === Viitteet === *
Saharan Atlas

Saharan Atlas (, ) on Atlasvuorten eteläinen vuorijono Algerian ylätasankojen ja Saharan autiomaan rajalla. Ylätasankojen pohjoispuolista, Välimeren rannikon suuntaista vuoristoa kutsutaan Tell-Atlakseksi. Korkea-Atlaksen länsilounas-itäkoillissuuntaisen jatkeen muodostava Saharan Atlas koostuu erillisistä vuorijonoista ja massiiveista, joita ovat lännestä lukien Ksourvuoret, Amourvuoret, Ouled Naïl, Ziban, Aurèsvuoret, Nementcha, Tebessavuoret ja Tunisian selänne. Niihin liittyvät Hodnavuoret ylätasankojen keskellä. Etupäässä kalkkikivestä, merkelistä ja hiekkakivestä muodostuneiden vuorten keskikorkeus on 1 200–1 500 metriä. Korkein huippu on Chélia (2 328 metriä) Aurèsvuorilla. Alueella on suola- ja kipsiesiintymiä. Seudun ilmasto on semiaridi. Korkeutensa ansiosta Saharan Atlas saa kuitenkin enemmän sateita kuin pohjoisen ylätasangot tai Saharan reuna-alue etelässä (300–450 milllimetriä vuodessa Amourvuorilla). Kuivuus on suurinta etelärinteillä ja vuorten keskellä Aïn Séfran altaassa (192 millimetriä). Ksourvuorilla sataa lunta 10–15 päivänä vuodessa. Sadevesi muodostaa vadeja, jotka virtaavat yleensä kohti Saharaa. Kasvillisuus koostuu etupäässä espartoheinästä ja muista aroille ja Saharalle tyypillisistä lajeista. Vuorilla kasvaa alepponmäntyjä, rautatammia, tuijia ja katajia. Eroosiota on pyritty ehkäisemään metsänistutuksilla. Alueella harjoitetaan varsinkin karjanhoitoa (vuohia, lampaita, kameleita). ==Lähteet== Luokka:Afrikan vuoristot Luokka:Algerian maantiede
Marcia Trotman

Marcia Trotman (s. 1. syyskuuta 1955) on barbadoslainen entinen yleisurheilija, joka kilpaili pikajuoksussa. Hän osallistui 16-vuotiaana Münchenin olympialaisiin 1972, joissa hän oli mukana 200 metrillä ja 4 × 400 metrin viestissä. Trotman pääsi 200 metrillä puolivälieriin saakka, mutta Barbadoksen joukkue putosi viestissä jo ensimmäisellä kierroksella. == Ennätykset == * 200 m: 24,00 s (1972) == Lähteet == * Trotmanin profiili sports-reference.com -sivustolla Luokka:Barbadoslaiset pikajuoksijat Luokka:Vuonna 1955 syntyneet Luokka:Elävät henkilöt
Sofor

Sofor Oy on suomalainen vuonna 1991 Kauhavalla perustettu IT-palveluyritys. Soforilla on toimipisteet viidella paikkakunnalla Kauhavalla, Helsingissä, Tampereella, ja Vaasassa. Vuonna 2024 Sofor työllistää noin 50 työntekijää. ==Palvelut ja ratkaisut== Sofor ilmoittaa ydinosaamisekseen ratkaisut, jotka tehostavat asiakkaiden liiketoimintaa ja päätöksentekoa. Erikoistumisalueet ovat digitalisaatio ja robotiikka, infraratkaisut, tekoäly ja analytiikka, työkyvyn johtaminen ja laiteratkaisut. Palveluvalikoima ulottuu sovellussuunnittelusta integrointiin, järjestelmien elinkaaren mittaiseen kehitykseen sekä hallinta- ja kapasiteettipalveluihin. .http://www.sofor.fi Vuodesta 1991 Sofor on tuottanut palveluita yrityksille sekä julkisyhteisöille. Tänä aikana on toteutettu yli 2000 ohjelmistoprojektia – määrittelystä toteutukseen. Käytössä olevien järjestelmien modernisointi liiketoiminnan vaatimusten mukaiseksi on vaihtoehtoinen, kustannustehokas tapa jatkaa tehtyjen investointien elinkaarta. ==Lähteet== ==Aiheesta muualla== * http://www.sofor.fi Luokka:Suomalaiset tietotekniikkayhtiöt Luokka:Kauhavalaiset yritykset
Fernando Altimani

Fernando Altimani (8. joulukuuta 1893 Milano - 1\. tammikuuta 1963 Milano) oli italialainen yleisurheilija ja olympiamitalisti, joka kilpaili kävelyssä. Hän edusti seuratasolla US Milanesea. Altimani voitti pronssia kymmenen kilometrin matkalla Tukholman olympialaisissa 1912 taitettuaan matkan ajassa 47.37,6. == Ennätykset == * 10 km kävely: 44.34,4 (1913) == Lähteet == * === Viitteet === Luokka:Italialaiset kävelijät Luokka:Italialaiset olympiamitalistit Luokka:Vuonna 1893 syntyneet Luokka:Vuonna 1963 kuolleet
Gananoque

Gananoque on noin 5 200 asukkaan historiallinen pikkukaupunki Ontarion provinssissa Kanadassa. Se sijaitsee Saint Lawrencen ja Gananoquejoen yhtymäkohdassa, noin 29 kilometriä Kingstonin kaupungista itään. Kaupungin tärkeimpiä työllistäjiä ovat Thousand Islandsiin suuntautuva matkailu sekä metalliteollisuus, jota on harjoitettu siellä jo 1830-luvulta alkaen. Gananoquen perustajana pidetään Yhdysvalloista paennutta lojalistia Joel Stonea, joka saapui sinne vuonna 1793. Stone rakensi ensin jauhomyllyn ja laajensi sitten toimintaansa metsänhakkuuseen ja kaivostoimintaan. 1800-luvun alkuun mennessä Gananoquejoen varrelle oli rakennettu jo useita vesivoimalla toimivia sahoja, työkalu- ja vaunuverstas sekä nahkatehdas. Kylästä tuli myös tärkeä pysähdyspaikka kuljetusreitillä, joka johti Montréalista Saint Lawrencea pitkin Kingstoniin. Vuoden 1812 sodassa amerikkalaiset hyökkäsivät sinne Benjamin Forsythin johdolla ja polttivat kanadalaisten asevaraston. == Lähteet == == Aiheesta muualla == * Gananoque, Ontario Luokka:Ontarion kaupungit
Douglas A-3 Skywarrior

Douglas A-3 Skywarrior on Yhdysvaltain laivaston käyttämä strateginen ydinpommituksiin kykenevä pommikone. Douglasin sotilaskoneitten pääsuunnittelija Ed Heinemannin suunnittelema Skywarrior lensi ensilentonsa vuonna 1952 ja otettiin palveluskäyttöön vuonna 1956. Prototyypin Westinghousen valmistamat suihkumoottori vaihdettiin tuotantomallissa Pratt & Whitneyn J-57:ään.Sharpe, 2002: s. 96 Vuosina 1956–1961 valmistettu kone poistettiin palveluksesta lopullisesti vasta vuonna 1991. Koneessa oli kolmihenkinen miehistö. Skywarrior tunnettiin liikanimillä "Whale", sekä "Heavy" – että "All three dead" – väännöksenä "A3D:sta". Skywarriorin rakenne oli ylätaso, sen kaksi suihkumoottoria oli ripustettu siipiin. Sivuvakain oli korkealla pyrstössä rungon yllä. Sekä peräsin että siivet olivat taittuvat, jotta konetta pystyttiin siirtämään lentokonehisseissä ja säilyttämään lentotukialuksen hangaareissa. A-3 Skywarrior oli laivaston siihen astisista sotilaslentokoneista raskain, sen maksimi lentoonlähtöpaino oli jopa 37 200 kg. Pitkä ilmatankkauspuomi keulassa ja erityinen pakoluukku hätäpoistumista varten lentokoneen pohjassa kuuluivat kauko-ohjatun pyrstöaseistuksen ohella koneen erikoisuuksiin. A3:sta tehtiin useita koneversioita eri käyttötarkoituksiin. Se palveli ilmatankkerina, säähavaintokoneena, valokuvaus- ja tiedustelutehtävissä sekä henkilöstön lentokuljetuksissa (koneeseen mahtui matkustajiksi 3 henkilöä). ELSO-mallissa laitteisto oli koneen perään asennettuna, ja se korvasi miehittämättömän taka-ampumon. Monista koneista taaksepäin ampuva tykkiaseistus poistettiin. Koneessa oli tutkaohjattava taaksepäin ampuva tykkiaseistus, johon kuului 2 ×20 mm tykkiä. Skywarrior kykeni kuljettamaan 5 443 kg pommikuorman sisäpuolisessa pommisäiliössä. Yhdysvaltain ilmavoimat käytti koneesta edelleenkehitettyä versiota tyyppinimellä B-66 Destroyer ja tiedusteluversio RB-66:na. Näiden tärkeimmät erot Skywarrioriin olivat eri malliset moottorit ja varustaminen heittoistuimilla, sekä pommien pudottamista varten tarkoitukseen soveltuvalla tutkalla. ==Tekniset tiedot== ==Katso myös== * Sud Aviation Vautour II * English Electric (Martin B-57) Canberra * Blackburn Buccaneer * Avro Canada CF-100 Canuck * Jakovlev Jak-28 "Brewer" * Iljushin Il-28 "Beagle" (Suomessa "Nikita") * North American/Rockwell A-5 (alk. A-3J) Vigilante * Republic F-105 Thunderchief ==Lähteet== *Sharpe, Michael: Attack and interceptor jets, Grange Books, Lontoo Englanti, 2002 (s. 96) ISBN 1-84013-335-X ===Viitteet=== == Aiheesta muualla == * Hallen Hävittäjäsivut: Douglas A-3 Skywarrior/B-66 Destroyer http://www.netti.fi/~halle/planes/usa/b-66.htm * http://www.aero- web.org/specs/douglas/a-3a.htm * http://www.a3skywarrior.com/ A-03 Skywarrior Luokka:Yhdysvaltalaiset pommikoneet Luokka:1950-luvun pommikoneet
Ägläjärven tsasouna

Ägläjärven tsasouna oli yksi Korpiselän ortodoksisen seurakunnan tsasounista. Tsasouna sijaitsi Korpiselän kunnan itäosassa Ägläjärven kylässä. Ägläjärven tsasouna rakentaminen on ajoitettu 1700–1800-luvun vaihteeseenKemppi, Hanna: Karjalan ja Petsamon ortodoksisten seurakuntien arkkitehtuuri, s. 60. Teoksessa Karjalan ja Petsamon ortodoksiset kirkot ja kirkkotaide, 1997 ja sitä korjattiin viimeksi 1930-luvulla.Kemppi, Hanna: Seurakuntakirkkojen ja rukoushuoneiden hakemisto, s. 134. Teoksessa Karjalan ja Petsamon ortodoksiset kirkot ja kirkkotaide, 1997 Ägläjärven tsasounassa oli avokuisti, jonka päällä oli kuusikulmainen kellotorni. Tornin lattia- ja kattolautojen päät oli muotoiltu siten, että niistä muodostui koristeellinen rengaskuvio tornin ympärille. Runkohuone jakaantui esi- ja sisähuoneeseen. Tsasouna oli ennen talvisotaa maalattu ainakin osittain valkoiseksi. Tsasouna oli ehjä vielä jatkosodan aikana, mutta on sittemmin tuhoutunut. Ägläjärven tsasouna on ollut esikuvana vuonna 1954 valmistuneelle Myllykosken Jumalansynnyttäjän tsasounalle ja vuonna 1957 valmistuneelle Suomussalmen Kuivajärven Pyhän Nikolaoksen tsasounalle. == Lähteet == * === Viitteet === Luokka:Korpiselän kirkkorakennukset
Kaisa-Mari Ruokolainen

Kaisa-Mari Ruokolainen (s. 8. tammikuuta 1984 Seinäjoki) on suomalainen laulaja, joka asuu nykyään Riihimäellä. Kaisa-Mari Ruokolainen kirjoitti ylioppilaaksi Kallion lukiosta vuonna 2003. Hänellä on aktiivista teatteritaustaa Riihimäen nuorisoteatterista sekä laulu- ja musiikkiopintoja. Ruokolainen on opiskellut Helsingin yliopistossa logopediaa. Ruokolaisen ura alkoi lapsikuorossa 6-vuotiaana. Hän osallistui Tenavatähti-laulukilpailuun vuonna 1994 ja selvisi semifinaaleihin asti kappaleella "Maailman paras levy". Samana vuonna hän vei voiton Salon lastenlaulukilpailussa. Laajemmin yleisön tietoisuuteen Kaisa-Mari Ruokolainen tuli vuosina 2002–2003, jolloin hän esiintyi Yölintu-orkesterin kesäkiertueilla sekä Mahdunko maailmaas -konserttikiertueella. Tuolloin Ruokolainen ja Simo Silmu myös levyttivät dueton "En koskaan". Ruokolainen esiintyy yhdessä Jari Kokkisen ja Foxpop- orkesterin kanssa erilaisissa tilaisuuksissa. Kesällä 2010 Ruokolainen esiintyi Yle TV2:n Kesäillan valssi -ohjelmassa, joka kuvattiin Riihimäen Riutanharjulla. Ruokolaisen laulunopettajana toimii näyttelijä-muusikko Pauliina Kiuru. Kaisa-Mari Ruokolaiselta julkaistiin lokakuussa 2010 uutta musiikkia. Hänen neljäs singlensä "Saippuakupla" nousi heti ilmestyttyään Radio Suomen soitetuimpien kappaleiden listalla ykkössijalle ja myös Tätä Suomi tanssii -listalle. Ruokolaisen laulamana on julkaistu myös "Etäisyys" (2003) ja "Suuri päivä" (2009) -nimiset kappaleet. == Lähteet == == Aiheesta muualla == * Kaisa-Mari Ruokolaisen kotisivut * Extra Viihde Luokka:Vuonna 1984 syntyneet Luokka:Elävät henkilöt Luokka:Suomalaiset iskelmälaulajat Luokka:Tenavatähti
Mika Moilanen

Mika Moilanen (s. 22. huhtikuuta 1986) on suomalainen salibandyn pelaaja. Kaudella 2012–2013 hän edusti Tapanilan Erää, joka pelaa Suomen korkeimmalla sarjatasolla salibandyliigassa. Hyökkääjänä pelaava Moilanen on hyvä maalintekijä. Moilanen on edustanut Suomen A-maajoukkuetta. Hän oli mukana voittamassa Suomelle kultaa vuoden 2010 MM-kotikisoissa ja Riiassa 2016. Moilanen oli vuoden 2013 alussa pelannut yhteensä 37 maaottelua tehopistein 30+10=40. == Lähteet == Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Al Karak (kuvernementti)

Al Karak' () on yksi Jordanian kahdestatoista kuvernementeista.Ulkoasiainministeriö: Maat ja alueet: Poliittinen järjestelmä - Maatiedosto Jordania Viitattu 8.12.2010. Sen pinta-ala on 3 495 neliökilometriä ja sen alueella asui vuonna 2008 yhteensä 228 200 ihmistä.Jordan: Goveronates, Major Cities & Urban Localities - Statistics & Maps on City Population citypopulation.de. Viitattu 8.12.2010. Kuvernementin pääkaupunki on noin 20 000 asukkaan Karak (2004). == Lähteet == == Aiheesta muualla == Luokka:Jordanian kuvernementit
Tatu Väänänen

Tatu Väänänen (s. 6. heinäkuuta 1983) on suomalainen salibandypelaaja ja lajin kolminkertainen maailmanmestari. Väänänen on edustanut kaudesta 2013-2014 asti sveitsiläistä SV Wiler-Ersigenia. Kausilla 2011–2012 ja 2012-2013 hän voitti Suomen mestaruuden SPV:n joukkueessa. Väänänen on pelipaikaltaan puolustaja. Hänen vahvuuksinaan pidetään pallovarmuutta ja monipuolisuutta. Väänänen on pienikokoiseksi pelaajaksi vahva. == Maajoukkueura == Väänänen edusti Suomen salibandymaajoukkuetta MM-kisoissa ensimmäisen kerran Sveitsissä vuonna 2004. Vuoden 2020 hopeaan päättyneiden Helsingin MM-kisojen jälkeen, hän kertoi lopettavansa pitkän maajoukkueuransa. Väänänen pelasi MM-kilpailuissa kahdeksan kertaa vuosina 2004, 2006, 2010, 2012, 2014, 2016, 2018 ja 2020. Vuoden 2014 ja 2016 kisoissa Väänänen toimi Suomen maajoukkueen kapteenina. Väänänen pelasi yhteensä 168 maaottelua tehoilla 28+73=101. Urheilutoimittajain liitto valitsi hänet vuosina 2012, 2013 ja 2014 Suomen parhaaksi salibandynpelaajaksi. == Saavutukset == === Maailmanmestaruuskilpailut === * Kultaa (3): 2010, 2016 ja 2018 * Hopeaa (4): 2006, 2012, 2014 ja 2020 * Pronssia (1): 2004 === Salibandyliiga === * Kultaa (2): 2012 ja 2013 * Hopeaa (3): 2003, 2004 ja 2011 * Pronssia (1): 2006 === Sveitsin liiga === * Kultaa (5): 2014, 2015, 2017, 2019 ja 2023 * Hopeaa (3): 2018, 2021 ja 2022 === Sveitsin Supercup === * Kultaa (1): 2019 === Henkilökohtaiset === * Maailman parhaat salibandypelaajat -listasijoitus (Innebandymagazinet): ** 8. 2013 ** 10. 2012 * Vuoden salibandypelaaja (Urheilutoimittajain liitto): 2012, 2013 ja 2014 * Kauden paras miespelaaja (Salibandyliitto): 2012, 2013 ja 2014 == Tilastot == 2022-2023 SV Wiler- Ersigen L-UPL 21 2 8 10 6 13 3 12 15 4 2021-2022 SV Wiler-Ersigen NLA 20 1 7 8 0 11 0 2 2 0 2020-2021 SV Wiler-Ersigen NLA 16 5 2 7 2 12 4 1 5 4 2019-2020 SV Wiler-Ersigen NLA 21 6 15 21 2 3 1 4 5 0 2018-2019 SV Wiler-Ersigen NLA 21 6 10 16 4 10 1 8 9 0 2017-2018 SV Wiler-Ersigen NLA 17 7 11 18 4 9 4 6 10 0 2016-2017 SV Wiler-Ersigen NLA 18 6 15 21 4 5 1 3 4 2 2015-2016 SV Wiler- Ersigen NLA 19 5 11 16 4 7 4 8 12 6 2014-2015 SV Wiler-Ersigen NLA 22 8 11 19 4 10 2 7 9 6 2013-2014 SV Wiler-Ersigen NLA 21 9 9 18 0 14 3 10 13 6 2012-2013 SPV Salibandyliiga 26 5 22 27 9 9 2 7 9 2 2011-2012 SPV Salibandyliiga 26 8 21 29 4 11 3 9 12 9 2010-2011 SPV Salibandyliiga 26 9 10 19 8 13 3 11 14 2 2009-2010 Josba Salibandyliiga 26 7 13 20 10 2008-2009 Josba Salibandyliiga 8 4 4 8 2 7 3 4 7 2 2007-2008 Josba Salibandyliiga 26 12 24 36 26 4 0 3 3 2 2006-2007 UHC Alligator Malans NLA 18 7 12 19 6 5 0 2 2 6 2005-2006 Josba Salibandyliiga 32 16 32 48 14 9 3 7 10 4 2004-2005 Josba Salibandyliiga 33 5 22 27 13 4 0 2 2 0 2003-2004 Josba Salibandyliiga 31 4 21 25 12 12 1 4 5 6 2002-2003 Josba Salibandyliiga 26 10 6 16 10 9 1 1 2 4 2001-2002 SBS Eno Divari 23 5 14 19 0 2000-2001 SBS Eno Divari 22 2 10 12 10 2 kautta YHTEENSÄ Divari 45 7 24 31 10 10 kautta YHTEENSÄ Salibandyliiga 260 80 175 255 108 78 16 48 64 31 11 kautta YHTEENSÄ Sveitsin liiga 214 62 111 173 36 99 23 63 86 34 == Lähteet == Luokka:Suomalaiset salibandyn pelaajat Luokka:Vuonna 1983 syntyneet Luokka:Elävät henkilöt
Jani Kukkola

Jani Kukkola (s. 2. maaliskuuta 1986) on suomalainen salibandypelaaja ja nelinkertainen maailmanmestari. Kukkola aloitti uransa SB-Prossa pelaten Divaria ja Salibandyliigaa, josta siirtyi Tapanilaan Erään kaudeksi 2004–2005. Kahden Erässä vietetyn kauden jälkeen hän pelasi SSV:ssä ja voitti kolme peräkkäistä mestaruutta vuosina 2007, 2008 ja 2009. Tämän jälkeen hän siirtyi entiseen seuraansa, Tapanilan Erään. Kausina 2012-2016 hän edusti FC Helsingborgia, joka pelaa Ruotsin korkeimmalla sarjatasolla. Hän toimi myös joukkueen kapteenina. Suomen palattuaan hän on pelannut EräViikinkeissä. Hyökkääjänä pelaavan Kukkolan vahvuuksia on pelinopeus. Kukkola on edustanut Suomen A-maajoukkuetta ja pelannut 138 maaottelua. Hän on nelinkertainen maailmanmestari vuosilta 2008, 2010, 2016 ja 2018. == Saavutukset == === Maailmanmestaruuskilpailut === * Kultaa (4): 2008, 2010, 2016 ja 2018 * Hopeaa (2): 2012 ja 2014 === Salibandyliiga === * Kultaa (3): 2007, 2008 ja 2009 * Hopeaa (2): 2010 ja 2017 === Suomen Cup === * Kultaa (4): 2007, 2009, 2010 ja 2017 * Aluemestaruus Etelä-Suomi 2024 === Henkilökohtaiset === * Maailman parhaat salibandypelaajat -listasijoitus (Innebandymagazinet): ** 4. 2015 * Kauden paras poikapelaaja (Salibandyliitto): 2005 == Tilastot == O = ottelut, M = maalit, S = syötöt, Pist. = pisteet, RM = rangaistusminuutit. 2022–2023 EräViikingit F-liigakarsinnat 8 2 5 7 4 2022–2023 EräViikingit F-liiga 29 5 8 13 6 2021–2022 EräViikingit F-liiga 11 4 7 11 8 2020–2021 EräViikingit F-liiga 24 11 20 31 31 2019–2020 EräViikingit Salibandyliiga 26 17 22 39 8 3 3 1 4 2 2018–2019 EräViikingit Salibandyliiga 26 15 21 36 8 5 2 3 5 2 2017–2018 EräViikingit Salibandyliiga 25 22 16 38 19 7 2 10 12 6 2016–2017 EräViikingit Salibandyliiga 22 18 19 37 16 13 11 15 26 6 2015–2016 FC Helsingborg SSL 26 16 21 37 28 5 0 4 4 4 2014–2015 FC Helsingborg SSL 26 12 26 38 17 11 3 3 6 2 2013–2014 FC Helsingborg SSL 26 18 18 36 31 4 5 2 7 0 2012–2013 FC Helsingborg SSL 26 14 21 35 18 – – – – – 2011–2012 FC Helsingborg SSL 26 17 10 27 10 5 6 7 13 4 2010–2011 Erä Salibandyliiga 26 9 20 29 12 4 1 3 4 0 2009–2010 Erä Salibandyliiga 21 19 15 34 29 11 9 5 14 8 2008–2009 SSV Salibandyliiga 26 24 17 41 29 9 5 3 8 11 2007–2008 SSV Salibandyliiga 19 14 9 23 16 10 7 4 11 0 2006–2007 SSV Salibandyliiga 26 31 27 58 14 9 3 4 7 4 2005–2006 Erä Salibandyliiga 21 18 20 38 8 4 3 2 5 2 2004–2005 Erä Salibandyliiga 33 34 19 53 30 4 3 2 5 8 2003–2004 SB-Pro Salibandyliiga 33 26 22 48 19 2002–2003 SB- Pro Divari 23 22 27 49 8 2001–2002 SB-Pro Divari 6 1 0 1 0 1 kausi YHTEENSÄ F-liigakarsinnat 8 2 5 7 4 2 kautta YHTEENSÄ Divari 29 23 27 50 8 5 kautta YHTEENSÄ SSL 130 77 96 173 104 25 14 16 30 10 15 kautta YHTEENSÄ Salibandyliiga 373 267 268 535 253 79 49 52 101 49 == Lähteet == *Jani Kukkola pelaajatilastointi NHL Finns === Viitteet === Luokka:Suomalaiset salibandyn pelaajat Luokka:Vuonna 1986 syntyneet Luokka:Elävät henkilöt
Mika Savolainen

Mika Savolainen (s. 13. huhtikuuta 1978) on suomalainen salibandyn pelaaja. Kaudella 2012–2013 hän edusti Classicia, joka pelasi Suomen korkeimmalla sarjatasolla salibandyliigassa. Savolaisen pelipaikka on puolustaja. Hän on jääkiekkoilija Hannu Savolaisen poika. Savolainen on edustanut Suomen A-maajoukkuetta. Hän oli mukana voittamassa kultaa Suomelle vuoden 2008 MM- kilpailuissa. Toisen maailmanmestaruutensa hän voitti vuoden 2010 MM- kotikisoissa. Savolainen on pelannut yhteensä 46 maaottelua tehoilla 1+14=15. == Lähteet == Luokka:Suomalaiset salibandyn pelaajat Luokka:Vuonna 1978 syntyneet Luokka:Elävät henkilöt
Timo Toivonen (salibandy)

Timo Toivonen (s. 17. tammikuuta 1979) on suomalainen salibandyn pelaaja. Kaudella 2010–2011 hän edustaa SSV:tä, joka pelaa Suomen korkeimmalla sarjatasolla salibandyliigassa. Puolustajana pelaava Toivonen on isokokoinen ja ulottuva pelaaja. Toivonen on edustanut Suomen A-maajoukkuetta. Lisäksi hänet valittiin edustamaan Suomea vuoden 2010 MM-kotikisoihin. Hän on pelannut yhteensä 33 maaottelua tehoilla 2+4=6 . ==Lähteet== Luokka:Suomalaiset salibandyn pelaajat Luokka:Vuonna 1979 syntyneet Luokka:Elävät henkilöt
Oscar Hänninen

Oscar Hänninen (s. 28. syyskuuta 1984) on suomalainen salibandyn pelaaja. Kaudella 2012–2013 hän edustaa ruotsalaista Linköping IBK:ta. Hyökkääjänä pelaavan Hännisen vahvuuksia ovat pallollinen peli. Suomen Salibandyliigassa hän pelasi vuodet 2002-2012 edustaen koko ajan Espoon Oilersia. Hän voitti Oilersin riveissä kaksi Suomen mestaruutta ja kaksi SM-pronssia. Hänninen on edustanut Suomen A-maajoukkuetta. Hän oli mukana voittamassa Suomelle kultaa vuoden 2010 MM-kotikisoissa. Hänninen on pelannut yhteensä 51 maaottelua tehoilla 15+12=27. == Lähteet == Luokka:Suomalaiset salibandyn pelaajat Luokka:Vuonna 1984 syntyneet Luokka:Elävät henkilöt
Khalil Al-Hanahneh

Khalil Ahmed Al-Hanahneh (; s. 11. toukokuuta 1980 Baqa'a) on jordanialainen entinen yleisurheilija, joka kilpaili pikajuoksussa. Hän osallistui olympialaisiin kahdesti, vuosina 2004 ja 2008. Al-Hanahneh oli Ateenan kisoissa 2004 mukana 100 metrillä ja Pekingissä 2008 200 metrin matkalla, mutta putosi molemmilla kerroilla jo ensimmäisellä kierroksella. == Ennätykset == Lähde: IAAF * 100 m: 10,48 s (2007) * 200 m: 20,81 (2007) * Pituushyppy: 748 cm (2008) * 60 m (sisäradat): 6,86 (2006) == Lähteet == Luokka:Jordanialaiset pikajuoksijat Luokka:Vuonna 1980 syntyneet Luokka:Elävät henkilöt
Passion Pit

Passion Pit on yhdysvaltalainen elektropop-yhtye Cambridgesta, Massachusettsista. Yhtye perustettiin vuonna 2007. Sen jäseninä toimivat Michael Angelakos (laulu/koskettimet), Ian Hultquist (koskettimet/kitara), Ayad Al Adhamy (syntetisaattori/samplet), Jeff Apruzzese (basso/syntetisaattori) ja Nate Donmoyer (rummut). Kaikki jäsenet Angelakosia lukuun ottamatta opiskelivat Berklee College of Musicissa. ==Tausta== ===Nimi=== Yhtye sai nimensä Variety-lehden slangisanakirjasta, jonka mukaan fraasi “passion pit” tarkoittaa drive-in-elokuvateatteria. ===Perustaminen=== Angelakos kirjoitti ensimmäiset Passion Pitin kappaleet ystävänpäivälahjaksi silloiselle tyttöystävälleen. Nämä kappaleet löysivät myöhemmin tiensä Chunk of Change -EP:lle. Angelakosin pidettyä Bostonissa sooloesiintymisen kannettavalla tietokoneella ja mikrofonilla Ian Hultquist lähestyi häntä yhdessä soittamisen merkeissä. He perustivat yhtyeen johon kuuluivat Angelakos, Hultquist, Ayad Al Adhamy, Thom Plasse (basso) ja Adam Todd Lavinsky (rummut). Jeff Apruzzese ja Nate Donmoyer korvasivat Plassen ja Lavinskyn yhtyeen saatua levytyssopimuksen Frenchkiss-yhtiöltä vuonna 2008. ===Chunk of Change (2007-2008)=== Debyytti-EP Chunk of Change julkaistiin syyskuun 16. päivä 2008. Neljän aiemmin kirjoitetun kappaleen lisäksi EP:llä olivat kappaleet ”Sleepyhead” ja ”Better Things”. Pitchfork Media listasi Sleepyheadin musiikkivideon yhdeksi vuoden 2008 40 parhaista musiikkivideoista. Sleepyhead on ollut paljon käytössä erilaisissa mediakampanjoissa ja mainoksissa. Näihin kuuluvat muun muassa Top Gear –mainokset Australiassa, Palm Pixi –mainokset, PSP Canada –mainokset sekä LittleBigPlanet 2 –mainokset. Kappaletta tarjottiin ilmaiseksi iTunesissa vuonna 2009 Manners-levyn markkinoinnin yhteydessä. ===Manners (2009-)=== Yhtyeen ensimmäinen kokopitkä albumi, Manners, julkaistiin toukokuussa 2009. Singlet ”The Reeling” ja ”Little Secrets” menestyivät hyvin listoilla. Passion Pit kiersi Muse-yhtyeen kanssa Yhdysvalloissa syksyllä 2010. Tämän jälkeen yhtye toimi Campus Consciousness Tour –kiertueen keulakuvana. Kaksiviikkoinen kiertue vieraili 12 kampuksella tavoitteenaan edistää ympäristöystävällisiä elämäntyylejä. ==Diskografia== ===Studioalbumit=== *Manners (18.5.2009) *Gossamer (23.7.2012) ===Singlet=== 2008: *"Sleepyhead" 2009: *"The Reeling" *"To Kingdom Come" *"Little Secrets" 2012: *"Take a Walk" *"I'll Be Alright" *"Constant Conversations" ===EP:t=== *Chunk of Change (16.9.2008) ==Aiheesta muualla== *Viralliset sivut (englanniksi) Luokka:Yhdysvaltalaiset yhtyeet
Peter Mankoč

Peter Mankoč (s. 4. heinäkuuta 1978 Ljubljana, Jugoslavia) on slovenialainen uimari. Mankoč voitti lyhyen radan maailmanmestaruuden 100 metrin sekauinnissa Moskovassa 2002 ja Indianapolisissa 2004 sekä 100 metrin perhosuinnissa Manchesterissa 2008. Lisäksi hänellä on lyhyiden ratojen MM-kilpailuista kolme hopeaa ja yksi pronssi. Lyhyen radan EM-kilpailuissa hän voitti 100 metrin sekauinnin mestaruuden yhdeksän kertaa peräkkäin vuosina 2000–2008 sekä jälleen Szczecinissä 2011. Dublinissa 2003 hän tosin jakoi mestaruuden Jani Sievisen kanssa . 200 metrin sekauinnin EM-kultaa Mankoč voitti Antwerpenissa 2001. Lisäksi hänellä on lyhyen radan EM-kisoista kuusi hopea- ja kahdeksan pronssimitalia. Mankočin ainoa pitkän radan arvokisamitali on EM-hopea 100 metrin perhosuinnissa Eindhovenissa 2008. MM-kilpailuissa hän on ollut seitsemäs 200 metrin vapaauinnissa Fukuokassa 2001 ja kahdeksas 50 metrin perhosuinnissa Montrealissa 2007. Olympialaisissa hän on ollut parhaimmillaan kymmenes 100 metrin perhosuinnissa Pekingissä 2008. == Lähteet == == Aiheesta muualla == *Virallinen sivusto Luokka:Slovenialaiset uimarit Luokka:Vuonna 1978 syntyneet Luokka:Elävät henkilöt
Alex North

Alex North (4. joulukuuta 1910 Chester, Pennsylvania – 8. syyskuuta 1991 Los Angeles, Kalifornia) oli yhdysvaltalainen säveltäjä. Hän opiskeli Juilliardissa, jossa hänen opettajinaan toimivat muun muassa Ernst Toch ja Aaron Copland. North sävelsi 1940-luvulla musiikin useisiin Broadway- tuotantoihin, muun muassa Kauppamatkustajan kuolemaan. Elokuvasäveltäjänä North aloitti dokumenttielokuvien parissa. Ensimmäinen pitkä elokuva, johon hän sävelsi musiikin oli 13:s kirje (1951). Northin myöhempiä elokuvia ovat muun muassa Spartacus (1960), Kuka pelkää Virginia Woolfia? (1966) ja Prizzin kunnia (1985). Hän sävelsi musiikin myös Stanley Kubrickin elokuvaan 2001: Avaruusseikkailu, mutta Kubrick päätti olla käyttämättä sitä. Northin tunnetuimpiin kappaleisiin kuuluu "Unchained Melody", jonka hän alun perin sävelsi vuoden 1955 elokuvaan Ilman kahleita. North oli 15 kertaa Oscar- ehdokkaana, mutta ei saanut palkintoa kertaakaan, kunnes vuonna 1986 hän sai Oscar-kunniapalkinnon elämäntyöstään. == Lähteet == == Aiheesta muualla == * * Luokka:Yhdysvaltalaiset elokuvasäveltäjät Luokka:Golden Globe -palkinnon saajat Luokka:Vuonna 1910 syntyneet Luokka:Vuonna 1991 kuolleet
Kuutamolla

Kuutamolla voi tarkoittaa seuraavia: * Kuutamolla, Aku Louhimiehen ohjaama draamaelokuva vuodelta 2002 * Kuutamolla, Dave Lindholmin studioalbumi vuodelta 1983 * Kuutamolla, MTV3-kanavalla vuosina 2001–2004 ja uudelleen vuodesta 2020 lähtien esitetty viihdeohjelma * Kuutamolla, Katja Kallion romaani vuodelta 2000 * Kuutamolla, 368. Aku Ankan taskukirja.
Angelika

Angelika on naisen etunimi, Angela-nimen muunnos. Nimi on muodostettu kreikan kielen sanasta angelos (ανγελος), joka tarkoittaa sanansaattajaa ja viestintuojaa sekä myös enkeliä. Nimi esiintyy useissa maissa myös kirjoitettuna Angelica. Suomessa nimi Angelika on vuoden 2019 loppuun mennessä annettu 644 ja Angelica noin 990 henkilölle. Nimeä ei ole suomen­kielisessä kalenterissa, mutta suomen­ruotsalaisen kalenterin mukaan Angelikan nimipäivä on 8. joulukuuta. Angelica eli karhunputket on myös kasvisuku, johon kuuluvat väinönputki (Angelica archangelica) ja karhunputki (Angelica sylvestris). == Tunnettuja Angelikoja ja Angelicoja == * Angélica Aragón (s. 1953), meksikolainen näyttelijä * Angelika Bahmann (s. 1952), saksalainen koskimeloja ja olympiavoittaja * Angelika Beer (s. 1957), saksalainen vihreä poliitikko * Angelica Bengtsson (s. 1993), ruotsalainen seiväshyppääjä * Angelika Bengtsson (s. 1990), ruotsalainen poliitikko * Angelica Catalani (1780–1849), italialainen oopperalaulaja * Angelika Cichocka (s. 1988), puolalainen keskimatkojen juoksija * Angelica Costello (s. 1978), yhdysvaltalainen pornonäyttelijä ja -malli * Angelika Kallio (s. 1972), latvialais-suomalainen valokuvamalli * Angelica Kauffmann (1741–1807), sveitsiläis-itävaltalainen taidemaalari * Angelika Keilig, o.s. Hellman (s. 1954), saksalainen telinevoimistelija * Angelika Klas-Fagerlund (s. 1974), virolais-suomalainen oopperalaulaja, sopraano * Angelika Leikola (s. 1974), suomalainen toimittaja, tiedottaja ja kirjailija * Angelica Mandy (s. 1992), englantilainen näyttelijä * Angelika Meusel (s. 1959), suomalainen näyttelijä ja teatterinjohtaja * Angelica Moser (s. 1997), sveitsiläinen seiväshyppääjä * Angelika Neuner (s. 1969), itävaltalainen ohjaskelkkailija * Angelika Niebler (s. 1963), saksalainen poliitikko ja europarlamentaarikko * Angelica Rozeanu (1921–2006), romanialainen pöytätennispelaaja * Angelica Schuyler Church (1756–1814), yhdysvaltalainen seurapiirinainen * Angelica di Silvestri (s. 1965), dominicalainen maastohiihtäjä * Angelica Singleton Van Buren (1816–1877), Yhdysvaltain presidentti Martin Van Burenin miniä, Yhdysvaltain ensimmäinen nainen 1837–1841 == Angelica taiteilijanimenä == * Angelica, yhdysvaltalaisen showpainija Amy Dumas'n taiteilijanimi ==Angelika kirjallisuudessa ja elokuvassa== * ranskalaisen Sergeanne Golonin romanttinen kirjasarja Angelika (alun perin Angélique), josta tehtiin 1960-luvulla myös viisi elokuvaa * Angelica Teach, merirosvo elokuvasarjassa Pirates of the Caribbean == Lähteet == Luokka:Etunimet
Viidakkoleppälintu

Viidakkoleppälintu (Cinclidium frontale) on sieppojen heimoon kuuluva aasialainen varpuslintu. Sen esiintymisalue ulottuu Himalajan kaakkoisrinteiltä Koillis-Intian Assamista ja Sikkimistä itäiseen Nepaliin, Bhutaniin, Kiinan Sichuanin lounaisosiin ja Indokiinan pohjoisosiin. Lajista tunnetaan kaksi alalajia. Edward Blyth kuvaili lajin holotyypin Sikkimistä vuonna 1842.The Internet Bird Collection == Lähteet == == Aiheesta muualla == *Viidakkoleppälintukoiras Luokka:Siepot
Yutaka Kaneko

Yutaka Kaneko (, s. 21. huhtikuuta 1933 Tokio) on japanilainen entinen vapaapainija. Kaneko voitti painiurallaan kaksi MM-pronssia ja neljä kultamitalia Aasian kisoista. Lisäksi hän oli neljäs 73 kilon sarjassa Rooman kesäolympialaisissa 1960. ==Lähteet== *Profiili FILA:n tietopankissa *Yutaka Kaneko – Sports-Reference LLC. Luokka:Japanilaiset vapaapainijat Luokka:Vuonna 1933 syntyneet Luokka:Elävät henkilöt
Punajalkaorneero

Punajalkaorneero (Acrobatornis fonsecai) on orneerojen heimoon kuuluva Brasilian kotoperäinen varpuslintu. Se on sukunsa ainoa laji, ja elää Brasilian itäosassa Kaakkois-Bahiassa. Populaation koko on noin 4 720 yksilöä. José Fernando Pacheco, Bret M. Whitney ja Luiz Pedreira Gonzaga kuvailivat lajin holotyypin Bahian Aratacasta vuonna 1996.The Internet Bird Collection == Lähteet == == Aiheesta muualla == *Kuva *Kuvaus punajalkaorneeron pesästä ja pesinnän ekologiasta Luokka:Orneerot Luokka:Uhanalaiset linnut
MafiaBoy

MafiaBoy oli useita maailmanlaajuisia verkkosivuja kaataneen hakkerin Michael Calcen nimimerkki. Calcen oli vain 15-vuotias onnistuessaan kaatamaan palvelunestohyökkäyksillä useita kansainvälisiä internetissä toimivia suuryrityksiä, kuten eBayn, Yahoon ja CNN:n. Hyökkäykset tapahtuivat kevättalvella 2001. Calcen saatiin kiinni hyökkäyksistä vasta hänen kehuttuaan tekoaan muille. Kanadan viranomaisten mukaan hyökkäyksistä koitui yhtiöille kuluja yhteensä 1,7 miljardin dollarin edestä. Calcenia vastaan nostettiin yhteensä 66 syytettä, mutta niistä vain 10 saatiin osoitettua toteen. Calcen tuomittiin lopulta huhtikuussa 2001 puoleksi vuodeksi nuorisovankilaan. Vankilasta vapautumisen jälkeen Calcen on itse sanonut, että yritysten tietoturvat ovat edelleenkin niin heikkoja, että hän pystyisi kaatamaan ne uudelleen. == Lähteet == Luokka:Krakkerit Luokka:Kanadalaiset henkilöt
Franz Planer

Franz Planer (29. maaliskuuta 1894 Karlsbad, Itävalta-Unkari - 10\. tammikuuta 1963) oli itävaltalainen elokuvaaja. Hän aloitti muotokuvavalokuvaajana, ja elokuvan pariin hän siirtyi 1919. Planer muutti Hollywoodiin 1937. Hän oli parhaan kuvauksen Oscar-palkintoehdokkaana viisi kertaa. == Valikoitu filmografia == * Vakka kantensa valitsee (Holiday, 1938) * Kauppamatkustajan kuolema (Death of a Salesman, 1951) * Loma Roomassa (Roman Holiday, 1953) * Cainen kapina (The Caine Mutiny, 1954) * Nunnan tarina (The Nun's Story), 1959) * Huhu (The Children's Hour, 1961) * Aamiainen Tiffanylla (Breakfast at Tiffany’s, 1961) == Lähteet == Luokka:Itävaltalaiset elokuvaajat Luokka:Vuonna 1894 syntyneet Luokka:Vuonna 1963 kuolleet
Orimattilan vaakuna

Orimattilan vaakuna on Orimattilan kaupungin tunnus. Vaakunan aihe viittaa sekä kunnan nimeen että maatalouteen. Vaakunan selitys on: ”punaisessa kentässä nouseva hevonen pidellen viikatetta; kaikki hopeaa.” Vaakunan on suunnitellut Ahti Hammar, ja Orimattilan kunnanvaltuusto hyväksyi sen kokouksessaan 15. syyskuuta 1956. Sisäasiainministeriö vahvisti vaakunan käyttöön 17. joulukuuta samana vuonna. == Lähteet == * * Orimattila Vaakuna
Vanessa Jung

Vanessa Jung (s. 29. helmikuuta 1980 München) on saksalainen näyttelijä. Viisitoistavuotiaana Jung sai roolin saippuaoopperassa So ist das Leben!. Sarjassa hän esitti Lena Wagenfeldia siihen asti, kunnes sarja lopetettiin vuoden päästä. Vuonna 2005 hän esitti Jana von Lahnsteinia Verbotene Liebe -sarjassa, jossa hän näytteli kolmen vuoden ajan. Vuonna 2009 hän näytteli Lemmen viemää -sarjassa Karla Mülleriä. Elokuussa 2010 hän esiintyi Marienhofissa kolmen jakson ajan Elvira Schnierina. Lokakuusta 2010 lähtien Jung on näytellyt pääroolia saippuaoopperassa Hand aufs Herz. == Aiheesta muualla == * *Vanessa Jungin kotisivut Luokka:Saksalaiset näyttelijät Luokka:Vuonna 1980 syntyneet Luokka:Elävät henkilöt
Sachiyo Yamamoto

Sachiyo Yamamoto (, s. 4. elokuuta 1950 Hyōgon prefektuuri) on japanilainen kilpauransa päättänyt koripalloilija. Yamamoto kuului Japanin naisten maajoukkueen kokoonpanoon sen saavuttaessa MM-hopeaa Kolumbiassa 1975. Mitali oli Tokion kesäolympialaisiin 2020 asti Japanin ainoa koripallon olympia- tai MM-mitali aikuisten tasolla. Yamamoto kuului myös Japanin viidenneksi sijoittuneeseen joukkueeseen Montréalin kesäolympialaisissa 1976 ja Aasian kisoissa 1974 kultaa voittaneeseen kokoonpanoon.Olympedia == Lähteet == * === Viitteet === == Aiheesta muualla == * Luokka:Japanilaiset koripalloilijat Luokka:Vuonna 1950 syntyneet Luokka:Elävät henkilöt
Denise Feierabend

Denise Feierabend (s. 15. huhtikuuta 1989) on sveitsiläinen alppihiihtäjä ja joukkuekilpailun olympiavoittaja. Alppihiihdon MM-kilpailuissa vuonna 2009 Feierabend oli pujottelussa kuudes ja 2011 superalppiyhdistetyssä samoin kuudes. Sotšin olympialaisissa 2014 hän sijoittui yhdistetyssä 12:nneksi. Sankt Moritzin MM-kilpailuissa 2017 hän oli alppiyhdistetyssä neljäs ja pujottelussa yhdeksäs. Pyeongchangin olympialaisissa 2018 hän voitti joukkuekilpailussa kultaa sekä sijoittui alppiyhdistetyssä yhdeksänneksi ja pujottelussa 14:nneksi Feierabendin ensimmäinen kilpailu alppihiihdon maailmancupissa oli Zagrebin pujottelussa 15. helmikuuta 2008, jossa hän sijoittui 18:nneksi. Kymmenen parhaan joukkoon hän sijoittui ensimmäisen kerran oltuaan kuudes Sankt Moritzin superalppiyhdistetyssä kaudella 2011–2012. Feierabend on sijoittunut maailmancupissa parhaimmillaan neljänneksi Lenzerheiden alppiyhdistetyssä maaliskuussa 2016 sekä Killingtonin pujottelussa marraskuussa 2017. Nuorten MM-kilpailuissa Garmisch- Partenkirchenissa vuonna 2009 Feierabend voitti pujottelussa kultaa. == Lähteet == == Aiheesta muualla == * Denise Feierabendin kotisivut Luokka:Sveitsiläiset alppihiihtäjät Luokka:Vuonna 1989 syntyneet Luokka:Elävät henkilöt Luokka:Sveitsiläiset olympiavoittajat